《住东岩》
宋代·释居静

月生一，东岩乍住增愁寂。
红尘世路有多端，米面仓储无颗粒。
崖为伴，泉为匹，飒飒清风来入室。
山王地暗中忙，云版钟鱼偷泪滴。
世人莫道空守岩，亦有东篱打西壁。

作者简介：释居静，号愚丘，俗姓杨，成都（今属四川）人。少依白马寺出家，复师事南堂禅师。住东岩寺，终潼川护圣寺。为南岳下十五世，大随元静禅师法嗣。《五灯会元》卷二○有传。今录诗二首。